armvectores/hy_wikipedia_2023 huggingface dataset:
Ջիլ Սենտ Ջոն

Ջիլ Սեյնթ Ջոն (անգլ.՝ Jill St. John , օգոստոսի 19, 1940(1940-08-19), Լոս Անջելես, Կալիֆոռնիա, ԱՄՆ), ամերիկացի դերասան։ Հանդիսատեսին հայտնի է «Ադամանդները հավերժ են», «Խաղացողը» ֆիլմերից։ Նրա առավել հայտնի դերերից է Թիֆանի Քեյսի դերը «Ադամանդները հավերժ են» ֆիլմում, որտեղ նա մարմնավորում էր Ջեյմս Բոնդի ընկերուհուն։


== Ծանոթագրություններ ==
Ալեքսանդր Ցյուրուպա

Ալեքսանդր Ցյուրուպա (սեպտեմբերի 19 (հոկտեմբերի 1), 1870, Ցյուրուպինսկ, Տավրիկյան նահանգ, Ռուսական կայսրություն - մայիսի 8, 1928(1928-05-08), Olyva), խորհրդային պետական և կուսակցական գործիչ։ Կոմունիստական կուսակցության անդամ 1898 թվականից։ Որպես վիճակագիր աշխատել է Սիմբիրսկում (Ուլյանովսկ), Ուֆայում, որտեղ 1900 թվականի փետրվարին ծանոթացել է Վ․Ի․ Լենինի հետ։ Եղել է «Իսկրա»-ի գործակալ։ 1901 թվականին կուսակցական աշխատանք է կատարել Խարկովում (ՌՍԴԲԿ կոմիտեի անդամ), Տուլայում, Տամբովի նահանգում։ 1902 թվականին ձերբակալվել, 1903 թվականին աքսորվել է Օլոնեցի նահանգ։ Ուֆայում մասնակցել է 1905֊1907 թվականների հեղափոխությանը։ Փետրվարյան հեղափոխությունից (1917) հետո՝ ՌՍԴԲԿ Ուֆայի կոմիտեի (միացյալ) նախագահության և Սովետի անդամ, 1917 թվականի հոկտեմբերին՝ ՌՀԿ–ի անդամ։ 1917 թվականի նոյեմբերից՝ ՌՍՖՍՀ պարենժողկոմի տեղակալ, 1918 թվականի փետրվարից՝ պարենժողկոմ։ Քաղաքացիական կռիվների տարիներին (1918֊1920) ղեկավարել է կարմիր բանակի մատակարարման գործը, գլխավորել պարենբանակի գործունեությունը։


== Ծանոթագրություններ ==
Եկատերինովկա (գյուղ, Դոբրովսկի շրջան)

Անվան այլ կիրառումների համար տե՛ս՝ ԵկատերինովկաԵկատերինովկա (ռուս.՝ Екатериновка), գյուղ Ռուսաստանի Լիպեցկի մարզի Դոբրովսկի շրջանի կազմում։
Բնակչությունը 2006 թվականին գրանցված տվյալներով կազմում էր 450 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եգիտիկ Կոլ

Եգիտիկ Կոլ, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Շավլա գետի աջ ափից 10 կիլոմետր հեռավորության վրա։ Գետի երկարությունը 14 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Կատուն գետի ջրօգտագործման մասն է, Բիա և Կատուն գետերի գետային ենթաավազանն է։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100312115100004967
Հիդրոլոգիական ստուգման կոդ՝ 115100496
Ավազանի կոդ՝ 13.01.01.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Լեխնովկա (գյուղ, Յարմոլինի շրջան)

Լեխնովկա (ուկրաիներեն՝ Лехнівка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Լեխնովկա գյուղում բնակվում էր 316 մարդ։ Բնակավայրը զբաղեցնում է 0,968 կմ² տարածք։ Բնակչության խտությունը կազմում էր 326,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պորտուգալերենի ուղղագրական ռեֆորմ (1990)

Պորտուգալերենի ուղղագրության ռեֆորմի մասին համաձայնագիր (1990) (պորտ.՝ Acordo Ortográfico da Língua Portuguesa de 1990), ստորագրվել է 1990 թվականի դեկտեմբերի 16-ին Պորտուգալիայի, Բրազիլիայի, Անգոլայի, Մոզամբիկի, Գվինեա Բիսաուի, Կաբո Վերդեի և Սան Տոմե և Պրինսիպիի ներկայացուցիչների կողմից։ 2004 թվականին անկախություն ստանալուց հետո միացել է նաև Արևելյան Թիմորը։
Համաձայնության մեջ կոչ է արվում միաօրինակ դարձնել ուղղագրական նորման և վերացնել դրանից առաջ գրության մեջ գոյություն ունեցած տարբերությունները, որ ընդունված են եղել Բրազիլիայում մեկ կողմից և Պորտուգալիայում ու մյուս պորտուգալալեզու երկրներում՝ մեկ այլ կողմից։
Մի շարք գնահատականների համաձայն՝ ուղղագության ռեֆորմը վերաբերվելու է բառերի գրեթե 1,6 %-ին պորտուգալերենի եվրոպական տարբերակում և բառերի 0,5 %-ին՝ բրազիլական տարբերակում։
Համաձայնությունը պաշտոնապես ուժի մեջ է մտել Բրազիլիայի տարածքում 2009 թվականի հունվարի 1-ին։ Անցումային շրջանը, որի ընթացքում հնարավոր էր նաև գրելու հին ձևերի օգտագործումը, շարունակվում էր մինչև 2012 թվականի դեկտեմբերի 31-ը։


== Արտաքին հղումներ ==
Ուղղագրության ռեֆորմի մասին համաձայնագրի տեքստը Archived 2016-10-07 at the Wayback Machine. (պորտ.)
Գորութ Ձորափորեցի

Գորութ Ձորափորեցի (4-րդ դար, Ձորոփոր, Գուգարք, Մեծ Հայք - 4-րդ դար), հայ նախարար Մեծ Հայքում, Գուգարք աշխարհի Ձորափոր գավառի տանուտերը։ 341 թվականին մի խումբ նախարարների հետ Հուսիկ Ա Պարթևին ուղեկցել է Կեսարիա՝ կաթողիկոս ձեռնադրվելու համար։


== Տիրան Բ-ի գումարած ժողովը ==
Մեծ Հայքի արքա Խոսրով Կոտակի մահից հետո նրան հաջորդում է որդին՝ Տիրան Բ-ն (338-350)։ Իսկ Հայ Առաքելական եկեղեցու կաթողիկոսական գահին Վրթանես Ա-ին հաջորդում է որդին՝ երիտասարդ Հուսիկ Ա Պարթևը։ Տիրան թագավորը սովորության համաձայն, Հուսիկ Պարթևի հետ գումարում է ժողով, մեծ նախարարների մասնակցությամբ։ Գումարված ժողովին մասնակցում են՝ մեծ հազարապետ Վաղարշ Անձտեցին, որը Մեծ Հայքի հազարապետության տոհմից էր (այդ ժամանակներում հազարապետները նշանակվում էին Անձտեացիների տոհմից) ու Անձիտի իշխանն էր, Մեծ Ծոփքի Զարեհ Ծոփացի իշխանը, Շահունյաց Ծոփքի Վարազ Շահունի իշխանը, Հաշտենից գավառի իշխան Գնիթ Կամինականը, Վանանդ գավառի իշխան Որոթ Վանանդեցին, Անձևացյաց տոհմի իշխան Շահեն Անձևացին, Գողթնի իշխան Ատամը, Կողբափորի իշխան Մանավազը, Ձորափորի իշխան Գորութը, Խորխոռունյաց տոհմից մախազության տան իշխան Մանասպը, Սահառունյաց տոհմի իշխան Տիրոցը և Գնունյաց իշխան Աբան։


== Ծանոթագրություններ ==
Օստրովչանի

Օստրովչանի (ուկրաիներեն՝ Острівчани), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Օստրովչանի գյուղում բնակվում էր 664 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թանդերե

Թանդերե, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Սևաստոպոլի պաշտպանություն (այլ կիրառումներ)

Սևաստոպոլի պաշտպանություն, կարող է վերաբերել՝

Սևաստոպոլի պաշտպանություն - Սևաստոպոլի (ռուսական Սևծովյան նավատորմի գլխավոր բազայի) հերոսական պաշտպանությունը տեղի է ունեցել 1854 թվականի սեպտեմբերի 13 (25)-ից մինչև 1855 թ. օգոստոսի 27 (սեպտեմբերի 8)-ը, Ղրիմի պատերազմի ժամանակ
Սևաստոպոլի պաշտպանություն - Սևծովյան նավատորմի, Մերձծովյան բանակի և Սևաստոպոլի բնակիչների ռազմական գործողությունները քաղաքի և Սևծովյան նավատորմի գլխավոր բազայի պաշտպանության համար, Հայրենական մեծ պատերազմի ժամանակ, 1941 թվականի հոկտեմբերի 30-ից 1942 թվականի հուլիսի 4֊ը
Գրուշկի (գյուղ, Վոլոդարսկ-Վոլինկիի շրջան)

Գրուշկի (ուկրաիներեն՝ Грушки), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1795 թվականին։
2001 թվականի տվյալներով Գրուշկի գյուղում բնակվում էր 414 մարդ։ Բնակավայրը զբաղեցնում է 18 կմ² տարածք։ Բնակչության խտությունը կազմում էր 23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վանկսե

Վանկսե (էստ․՝ Vankse), գյուղ Էստոնիայի Ռապլամաա նահանգի Յուուռու շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հարութ Շիթիլյան

Հարութ Շիթիլյան (անգլ.՝ Harout Chitilian, 1980, Բեյրութ, Լիբանան), ազգությամբ հայ պետական պաշտոնյա, Մոնրեալի քաղաքային խորհրդի նախագահ (2009-2011), Մոնրեալի գործադիր կոմիտեի փոխնախագահ։


== Կենսագրություն ==
Հարութ Շիթիլյանը ծնվել է Բեյրութում` լիբանանահայ ընտանիքում։ Ինը տարեկան հասակում տեղափոխվել է Կանադա։ ՀԲԸՄ-ի Մոնրեալի Ալեք Մանուկյան վարժարանն ավարտելուց հետո սովորել է Մոնրեալի արևմուտքում գտնվող ֆրանսալեզու ավագ դպրոցում, միաժամանակ զբաղվել է սպորտով` լող, ջրային պոլո, բասկետբոլ։ 2004 թվականին ավարտել է Մոնրեալի պոլիտեխնիկական դպրոցի ճարտարագիտության բաժինը` ստանալով հեռահաղորդակցության մասնագետի որակավորում։ Ավարտելուց հետո չորս տարի աշխատել է շվեդական Ericsson ընկերությունում որպես միջազգային խորհրդատու Լատինական Ամերիկայի, Սկանդինավյան երկրների, Արևմտյան Եվրոպայի, Միացյալ Նահանգների գրասենյակների համար։ 2007-2009 թվականներին ղեկավարել է տեղեկատվական տեխնոլոգիաների և հեռահաղորդակցության ոլորտներում մասնագիտացված մասնավոր խորհրդատվական բիզնես։

2009 թվականի Մոնրեալի քաղաքային ընտրություններին և «Մոնրեալի միություն» կուսակցության ներքո Մոնրեալի ֆրանսախոս Բորդո-Կարտիվելի ընտրատարածքից ընտրվել է քաղաքային խորհրդական։
2009-2011 թվականներին եղել է Մոնրեալի քաղաքային խորհրդի նախագահ, քաղաքապետարանի կոմիտեի նախագահ,  քաղաքապետարանի քաղաքաշինության խորհրդատվական կոմիտեի փոխնախագահ։ Եղել է նաև Մոնրեալից ընտրված խորհրդատուների «Corporation de Développement économique et communautaire de l’arrondissement Ahuntsic-Cartierville» տարածաշրջանային կոնֆերանսի գործադիր կոմիտեի և «MR3 Relève» կազմակերպության վարչական խորհրդի անդամ, «Կոռուպցիայի դեմոկրատական կորպորացիայի էկոնոմիկայի և համայնքային իրավունքի ակունքները» և «MR3 Relève»:
2011 թվականի հունիսի 20-ին ընտրվել է Մոնրեալի քաղաքային խորհրդի նախագահ` փոխարինելով Կլոդ Դոֆինին և 30 տարեկան հասակում դարձել քաղաքային խորհրդի ամենաերիտասարդ նախագահը։
2012 թվականի դեկտեմբերին Շիթիլյանը հայտարարել է «Մոնրեալի միություն» կուսակցությունից հեռանալու և ոչ մի այլ կուսակցության չմիանալու և անկախ խորհրդատու դառնալու մասին։
2013 թվականի հունիսին Մայքլ Էփլբաումի հրաժարականից հետո Շիթիլյանը եղել է խորհրդի անդամի թեկնածու, որպեսզի փոխարինի հաջի Էփլբաումին որպես Մոնրեալի ժամանակավոր քաղաքապետ, սակայն այդ պաշտոնը զբաղեցրել է Լորան Բլանշարը։
2013 թվականի նոյեմբերի 18-ին նշանակվել է գործադիր կոմիտեի փոխնախագահ` պատասխանատու վարչական բարեփոխումների, Smart City, տեխնոլոգիա և տեղեկատվություն բնագավառների համար։
Հարութ Շիթիլյանը կդառնա «Ավրորայի» հաջորդ գործադիր տնօրենը։


== Ծանոթագրություններ ==


== Արտաքին հղումներ ==
Mr. Harout Chitilian - ”Personnalité d’Avenir” Archived 2014-05-26 at the Wayback Machine.
Աստերոիդների ցանկ (31701-31800)

Աստերոիդների ցանկ (31601-31700)  • Աստերոիդների ցանկ  • Աստերոիդների ցանկ (31801-31900)
 Աստերոիդների ցանկ (31601-31700)  • Աստերոիդների ցանկ  • Աստերոիդների ցանկ (31801-31900)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Դոսի (գյուղ)

Դոսի (ճապ.՝ 道志村), գյուղ Ճապոնիայում, գտնվում է Տյուբու Յամանասիի պրեֆեկտուրայում։ Բնակչությունը կազմում է 1791 մարդ, բնակչության խտությունը՝ 22,51 մարդ/կմ², իսկ տարածքը՝ 79,57 կմ²։


== Աշխարհագրական դիրք ==
Գյուղը գտնվում է Հոնսյու կղզու վրա Յամանասիի պրեֆեկտուրայում, Տյուբու շրջանում։ Սահմանակից է Ուենոհարա, Ցուրու քաղաքների և Յամակիտա, Յամանակո գյուղերի հետ։


== Բնակչություն ==
Գյուղի բնակչությունը կազմում է 1791 մարդ, իսկ խտությունը՝ 22,51 մարդ/կմ²։


== Ծանոթագրություններ ==


== Հղումներ ==
Պաշտոնական կայք(ճապոներեն)
Յուրի Այվազյան

Յուրի Մկրտչի Այվազյան (հունիսի 6, 1937(1937-06-06), Վորոնեժ, ՌԽՖՍՀ, ԽՍՀՄ), հայ ֆիզիկոս։ Ֆիզիկա-մաթեմատիկական գիտությունների դոկտոր (1986), պրոֆեսոր (1986): Մագնիսության ոլորտում ֆիզիկական ուղղության հիմնադիրը։


== Կենսագրություն ==
Յուրի Այվազյանը ծնվել է 1937 թվականի հունիսի 6-ին, Վորոնեժ քաղաքում (Ռուսաստան)։ 1959 թվականին ավարտել է Երևանի պետական համալսարանի ֆիզիկայի բաժինը։ 1976 թվականին եղել է Ֆիզիկատեխնիկական և ռադիոտեխնիկական չափումների Համամիութենական գիտահետազոտական ինստիտուտի բաժանմունքի վարիչ։ 1977 թվականից դասախոսում է Մոսկվայի ֆիզիկատեխնիկական ինստիտուտում։
Ուսումնասիրել է լիցքավորված մասնիկների դիֆրակցիոն ճառագայթման, գերնուրբ փոխազդեցությունների պայմաններում բյուրեղների մյոսբաուերյան ճառագայթման դիֆրակցիայի տեսությունները, անհամասեռ և անիզոտրոպ միջավայրերի Էլեկտրադինամիկայում շեմային և ռեզոնանսային երևույթների հետ կապված հարցեր։ Ֆիզիկական հետազոտությունների նոր ուղղության՝ մագնիս, և քառաբևեռային մյոսբաուերգրության հիմնադիրներից։


== Երկեր ==
Лазерные методы и средства измерения характеристик и спектров веществ: Сб. науч. тр. / ВНИИ физ.-техн. и радиотехн. измерений, [Отв. ред. Ю. М. Айвазян]. Москва, ВНИИФТРИ , 1980.
Методы и средства прецизионной спектрометрии: Сборник научных трудов / ВНИИ физ.-техн. и радиотехн. измерений, [Науч. ред. Л. А. Чернозатонский, Ю. М. Айвазян], Москва, ВНИИФТРИ , 1987.


== Գրականություն ==
Саркисян С. Т., Энциклопедия Арцах-Карабаха. Спб., 2005. - 312 с.


== Ծանոթագրություններ ==
Տահկուռաննա (Էստոնիայի շրջան)

Անվան այլ կիրառումների համար տե՛ս՝ Տահկուռաննա (այլ կիրառումներ)Տահկուռաննա շրջան (էստ․՝ Tahkuranna vald), շրջան Էստոնիայի Պյարնումաա նահանգում։ Շրջանի կենտրոնն է Ուուլու գյուղը։


== Բնակչություն ==
2006 թվականի տվյալներով շրջանում բնակվում էին 2010 մարդ։ Բնակչության խտությունը շրջանում կազմում էր 19,44 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Հովհաննես Գասապյան

Վիքիպեդիայում կան հոդվածներ  Գասապյան ազգանունով այլ մարդկանց մասին:Հովհաննես Գրիգորի Գասապյան (1880, Ակն, Խարբերդի վիլայեթ, Օսմանյան կայսրություն - փետրվարի 27, 1915(1915-02-27), Մոնտեվիդեո, Ուրուգվայ), հայ բժիշկ։


== Կենսագրություն ==
Հովհաննես Գասապյանը ծնվել է մոտ 1880 թվականին, Սե­բաս­տի­ա­յի նա­հան­գի Սե­բաս­տի­ա­յի գա­վա­ռի Ակն գավառակի կենտրոն Ակն քաղաքում։ Նախնական կրթությունն ստացել է ծննդավայրում։
1903 թվականին ավարտել է Բեյրութի Ամերիկյան համալսարանի բժշկական ֆակուլտետը։ Հաստատվել է Սամսոն նավահանգստային քաղաքում և բժիշկ աշխատել։
1914 թվականին Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և ծառայել 10-րդ զորաբաժնի ամրությունների վաշտի զինվորական բժիշկ։
1915 թվականի փետր­վա­րի 27-ին սպանվել է կամ մահացել ժանտախտից՝ մոտ 35 տարեկանում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Պարսամեան Մկրտիչ, Ակնեւակնցիք, Փարիզ, 1952։
Խաչատրյան Լ., Բաբլումյան Ա., Ցուցակ Հայոց ցեղասպանության զոհերի (1915-1923 թթ.), հ. 2, Խարբերդի նահանգ, Ե., 2004։
Քէստենեան Հրաչ, Պէյրութի Ամերիկեան Համալսարանէն Շրջանաւարտ Եւ Մեծ Եղեռնին Նահատակուած Հայ Բժիշկներ, <Ազդակ>, 01-11-2012


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
(249) Իլզե

(249) Իլզե (անգլ.՝ Ilse), աստերոիդ աստերոիդների հիմնական գոտում։ Հայտնաբերվել է 1885 թվականի օգոստոսի 16-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,378024 ա. մ., առավելագույնը մոտենում է 1,8632 ա. մ. հեռավորության վրա և հեռանում 2,8929 ա. մ.։ Արեգակի շուրջ մեկ ամբողջական պտույտ է կատարում 1339,44 երկրային օրվա ընթացքում, իր ուղեծրով շարժվելով միջինում 0,268769 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(249) Իլզե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավազի ժամացույց

Ավազի ժամացույց, հնում պատրաստված սարք, որով մեր նախնիները չափում և հետևում էին ժամանակին։


== Կառուցվածք ==
Կազմված է հիմնականում երկու մասից, որոնք իրար կպած են բարակ սեղմվածքով, դրանցից մեկը լցված է ավազի հատիկներով։ Կախված անոթի չափրից ավազի ժամացույցը կարող է հաշվել րոպեներ, ժամեր, օրեր և այլն։


== Պատմություն ==
Առաջին անգամ ավազի ժամացույցի մասին խոսված նամակը հայտնաբերվել է Փարիզում, որում գրված էր թե ինչպես պատրաստել այդ սարքը օգտագործելով բարակ սև մարմար պատրաստել ավազե փոշիներ, որոնք առանձնացվել էին իարարից գինու միջոցով և չորացվել արևի տակ։
Ներկայումս ավազի ժամացույցներն օգտագործվում են բժշկական մի քանի ստուգումների ժամանակ, լուսանկարչության մեջ, ինչպես նաև հուշանվերների համար։ Windows համակարգում ավազի ժամացույցն օգտագործվում է որպես սպասելու սիմվոլ՝ տվյալ էջի վրա աշխատանքներ տարվելու ժամանակ։ Իհարկե նաև Յունիկոդ տառատեսակներում ⌛-սիմվոլը նույնպես օգտագործվում է։


== Թերություններ ==
Ամենամեծ թերությունը համարվում է ժամանակի սակավությունը, այն հիմնականում կարող է կարճ ժամանակամիջոցներ ֆիքսել։ Սրանք, երբ տարածվեցին Եվրոպայում հիմնականում օգտագործվում էին կես և մեկ ժամ պահելու, հաշվելու համար։ Հանդիպում են 3, երբեմն էլ՝ 12 ժամ հաշվարկող ժամացույցներ։


== Ժամի ճշտապահությունը ==
Այն կախված է անոթի լայնությունից, ավազի հատիկների ճիշտ կտրված չափերից, նեղ առանցքի լայնույթներից, անոթի ձևից և պահպանիչներից։
Դյութ

Դյութ (անգլ.՝ Warlock), կախարդությամբ զբաղվող տղամարդ։


== Ստուգաբանություն և տերմինաբանություն ==
Անգլերեն «Warlock» բառից է, ընդունված ամենատարածված ստուգաբանությամբ բառը գալիս է հին անգլերեն wǣrloga բառից, որը նշանակում էր «երդումներ դրժող» կամ «խաբեբա, մոլորեցնող»։ Հատուկ գործածման է դրվել 1000-ական թվականներին՝ հրեշին նկարագրելու համար։ Վաղ ժամանակակից շոտլանդերենում բառը սկսվել էր օգտագործվել որպես «Վհուկ» բառի արական համարժեք («վհուկ»-ը կարող է լինել և՛ արական, և՛ իգական սեռի մարդ, սակայն պատմության ընթացքում այն հիմնականում օգտագործվել է կին կախարդներին նկարագրելու համար)։ Հնարավոր է, որ եզրույթը Շոտլանդիայում ասոցացվել է տղամարդ վհուկների հետ այն պատճառով, որ նրանք ուխտագրեր են կնքել Auld Hornie-ի (հրեշ) հետ և այդպիսով դավաճանել են քրիստոնեական հավատքին և խախտել իրենց մկրտության խուսումները կամ երդումները։ Այս գործածությունից բառն անցավ ռոմանտիկ գրականություն և աստիճանաբար 20-րդ դարի ժողովրդական մշակույթ։ Առաջարկվել է նաև բառի հին սկանդինավյան varð-lokkur-ից ծագումը, որը թարգմանաբար նշանակում է «ոգիների կանչող», սակայն Օքսֆորդի անգլերեն բառարանը դա համարում է անհավանական՝ սկանդինավյան բառի ծայրահեղ հազվադեպության պատճառով։


== Պատմություն ==
Չնայած վաղ ժամանակակից Շոտլանդիայում վհուկների դատավարությունների զոհերի մեծ մասը կանայք էին, որոշ տղամարդիկ նույնպես մահապատժի են ենթարկվել՝ կասկածվելով վհկության մեջ։
Իր ժամանակներում մաթեմատիկոս Ջոն Նեփյերը հաճախ ընկալվել էր որպես կախարդ կամ դյութ՝ առեղծվածների և գուշակությունների նկատմամբ իր հետաքրքրության համար, թեև հասարակության մեջ նրա հաստատված դիրքը, ամենայն հավանականությամբ, թույլ չէր տալիս նրան հետապնդման առարկա դառնալ։


== Ծանոթագրություններ ==
Փոքր Ուբինկա

Փոքր Ուբինկա (ռուս.՝ Малая Убинка), գետ Ռուսաստանում, հոսում է Կրասնոդարի երկրամասում և Սևերսկի շրջանում։ Գետաբերանը տեղակայված է Ուբինկա գետի ձախ ափին՝ 43 կմ հեռավորության վրա։ Գետի երկարությունը 11 կմ է, ավազանի տարածքը 19,8 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Աֆիպս, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001512108100005642
Հիդրոլոգիական ուսումնասիրությունների կոդը - 108100564
Ավազանի կոդը - 06.02.00.015
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժելյաբովկա

Ժելյաբովկա (ուկրաիներեն՝ Желябовка, Ղրիմի թաթարերեն՝ Çaya), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Անդրեևկա, Չայա։
2001 թվականի տվյալներով Ժելյաբովկա գյուղում բնակվում էր 3 163 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյոլյայլաղ

Գյոլյայլաղ, լճակ Արցախումում։ Գտնվում է Թարթառ գետի ձախակողմյան վտակներից մեկի շրջակայքում։ Տեղակայված է Մռավ լեռից հարավ, Լև գյուղի մոտ։


== Ծանոթագրություններ ==
Grow Old with Me (երգ, Թոմ Օդել)

«Grow Old with Me», բրիտանացի երաժիշտ և երգերի հեղինակ Թոմ Օդելի սինգլը։ Այն Մեծ Բրիտանիայում թողարկվել է 2013 թվական սեպտեմբերի 13-ին։ Սինգլը Օդելի ստուդիական Long Way Down (2013) ալբոմի չորրորդ սինգլն է։


== Երգացանկ ==


=== Digital EP ===
"Grow Old with Me" - 3:05
"Make the Moment Last" - 4:14
"Little Darlin'" - 2:04
"Grow Old with Me" (KCRW MBE Session) - 3:15


== Վարկանշային աղյուսակ ==


=== Շաբաթական չարթ ===


== Ծանոթագրություններ ==
Գրո

Գրո (Տեր Տակոբյան Գրիգոր Աբրահամի) (փետրվարի 5, 1887(1887-02-05), Նախիջևան, Երևանի նահանգ, Կովկասի փոխարքայություն, Ռուսական կայսրություն - 1969, Երևան), հայ խորհրդային հոգեբույժ։ Պրոֆեսոր (1936)։


== Կենսագրություն ==
Սկզբնական կրթությունըն ստացել է Նախիջևանում։ 1905 թվականին ավարտել է Երևանի գիմնազիան և ընդունվել Մոսկվայի համալսարանի բնագիտության ֆակուլտետը։ 1906 թվականին տեղափոխվել է Օդեսայի համալսարանի բժշկական ֆակուլտետը, որն ավարտել է 1912 թվականին և աշխատել Մոսկվայի համալսարանի նյարդային հիվանդությունների կլինիկայում։ 1925 թվականին վերադարձել է Երևան, նշանակվել հոգեբուժական հիվանդանոցի վարիչ, ապա՝ հոգեբուժական կլինիկայի տնօրեն։ Հետագայում ղեկավարել է մանկական լոգոպեդիայի, այնուևետև՝ հոգեբուժական կաբինետները։ Գրոյի աշխատանքները նվիրված են բազեդովյան հիվանդության, մանկական սպաստիկ լուծանքի, մալարիայի, շիզոֆրենիայի կլինիկայի և բուժման հարցերին։ Գրոն կազմել է նյարդաբանական տերմինների առաջին հայերեն բառարանը (լույս է տեսել 1936-ին)։
Օրլովո-Իվանովկա

Օրլովո-Իվանովկա (ուկրաիներեն՝ Орлово-Іванівка), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Օրլովո-Իվանովկա գյուղում բնակվում էր 965 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուզինո (այլ կիրառումներ)

Կուզինո, կարող է վերաբերել՝

Կուզինո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Կուզինո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Կուզինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Կուզինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Կուզինո - քաղաքատիպ ավան Ռուսաստանի Վոլոգդայի մարզի Վելիկոուստյուգսկի շրջանի կազմում։
Բարսուանբաշևո

Բարսուանբաշևո (ռուս.՝ Барсуанбашево, բաշկիրերեն՝ Бәрҫеүәнбаш), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 282 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոհամմեդ Քասիմ Ֆահիմ

Մոհամմեդ Քասիմ Ֆահիմ (1957, Omarz, Աֆղանստան - մարտի 9, 2014(2014-03-09), Քաբուլ, Islamic Republic of Afghanistan), աֆղանացի ռազմական գործիչ, պաշտպանության նախկին նախարար, Ահմադ Շահ Մասուդի հաջորդողը։ Մարշալ է (2001 թվական)։


== Կենսագրություն ==
Էթնիկ տաջիկ, ծնունդով Պարվան նահանգից է։ Ավարտել է տարրական և միջնակարգ դպրոցները, սովորել է Քաբուլի համալսարանի (չի ավարտել) աստվածաբանության ֆակուլտետը։ 1977 թվականից արտագաղթելով Պակիստան, 1978 թվականին վերադարձել է Աֆղանստան և միացել է ընդդիմությանը։ Աֆղանական պատերազմում նա կռվել է Ահմադ Շահ Մասուդի ջոկատներում։    
1992 թվականին ընդդիմության իշխանության գալուց հետո նա Սեբգաթուլլա Մոժադդեդիի անցումային կառավարությունում նշանակվել է Պետական անվտանգության ծառայության ղեկավար։ 1994 թվականից Բուրհանուդդին Ռաբանիի կառավարությունում անվտանգության նախարար է եղել։ Թալիբանների կողմից Քաբուլը գրավելուց հետո Ռաբանիի հետ միասին լքել է քաղաքը, անձամբ առաջարկելով տարհանել նաև իր ընդդիմախոսին` նախկին նախագահ Մոհամմադ Նաջիբուլլային, բայց նա հրաժարվել է և սպանվել թալիբանների կողմից։ Այնուհետև Ֆահիմը գտնվել է Աֆղանստանի հյուսիսում, եղել է թալիբների դեմ ռազմական գործողությունների ակտիվ մասնակից։ Մի քանի մահափորձերից է փրկվել։  
Ահմադ Շահ Մասուդի մահից հետո գլխավորել է Հյուսիսային Ալյանսը և դարձել է դրա պաշտպանության նախարարը։ Փաստորեն, նա 2001 թվականին ղեկավարում էր Հյուսիսային Ալյանսի ռազմական գործողությունները, որոնք ավարտվել են Քաբուլից թալիբանների աքսորմամբ։ 2001 թվականի սեպտեմբերի 13-ին Ֆահիմը Դուշանբեում պաշտոնապես ներկայացվել է Իրանի, Ռուսաստանի, Հնդկաստանի, Տաջիկստանի, Ուզբեկստանի պաշտոնյաներին, որոնք շտապ հավաքվել էին Աֆղանստանում իրավիճակի առիթով խորհրդակցվելու համար։ Համիդ Կարզայի կառավարությունում պահպանել է պաշտպանության նախարարի պաշտոնը։ Կարզայի վերընտրվելուց հետո Ֆահիմը չի կարողացել մտնել նոր կառավարության կազմի մեջ և 2004 թվականի դեկտեմբերին լքել է պաշտպանության նախարարի պաշտոնը։        
2003 թվականին Ֆահիմը պաշտոնական այց է կատարել դեպի Ռուսաստան, որտեղ հանդիպել է իր գործընկեր Սերգեյ Իվանովի հետ]։ 
2004 թվականից եղել է նախագահ Համիդ Կարզայի խորհրդականը։ 2009 թվականի նոյեմբերից եղել է Աֆղանստանի առաջին փոխնախագահը։ Ոչ պաշտոնապես նա համարվում է Աֆղանստանի էթնիկ տաջիկների առաջնորդներից մեկը։  


== Ծանոթագրություններ ==


== Արտաքին հղումներ ==
Մոհամադ Ֆահիմ
Խանեզերի

Խանեզերի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Պյանովո (գյուղ, Պրոմիշեննովսկի շրջան)

Պյանովո (ռուս.՝ Пьяново), գյուղ Ռուսաստանի Կեմերովոյի մարզի Պրոմիշեննովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալթդորֆ բայ Նյուրնբերգ

Ալթդորֆ բայ Նյուրնբերգ (գերմ.՝ Altdorf bei Nürnberg), կոմունա Գերմանիայում՝ Բավարիա երկրամասում՝ Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 15 097 մարդ (դեկտեմբերի 31, 2010)։ Զբաղեցնում է 46,59 կմ² մակերես։ Պաշտոնական կոդ՝ 09 5 74 112։
Քաղաքն ներառում է 25 քաղաքային գավառ։


== Ֆոտոդարան ==

		
		
		

		
		
		

		


== Ծանոթագրություններ ==


== Արտաքին հղումներ ==
Պաշտոնական կայք
1295

1295 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1295 թվականն է, 
XIII դարի 95-րդ տարին։


== Դեպքեր ==


== Ծնունդներ ==


== Մահեր ==
Զիդիգան

Զիդիգան (ռուս.՝ Зидиган, բաշկիրերեն՝ Етегән), գյուղ Ռուսաստանի, Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուլյուդաղ

Գյուլյուդաղ, լեռնագագաթ Հայկական լեռնաշխարհում, Բյուրակն-Մնձուրյան լեռնահամակարգում, Չախրաբա լեռներում, նրա ամենաբարձր գագաթը։ Բարձրությունը 2885 մ․։


== Ծանոթագրություններ ==
Գորբովա

Գորբովա (ուկրաիներեն՝ Горбова), գյուղ Ուկրաինայի Չեռնովցիի մարզի Հերցայի շրջանում։
2001 թվականի տվյալներով Գորբովա գյուղում բնակվում էր 2 969 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իրան-Հայաստան գազատար

Իրան-Հայաստան գազատարը 140 կմ երկարությամբ խողովակաշար է, որը ձգվում է Իրանից Հայաստան։ Իրանյան հատվածը ունի 100 կմ երկարություն, որ ձգվում է Թավրիզից մինչև Իրան-Հայաստան սահմանը։ Հայկական հատվածը ձգվում է Մեղրիից Սարդարյան։ Գազատարի երրորդ հատվածը՝ 197 կմ երկարությամբ պլանավորված է հասցնել մինչև երկրի կենտրոնական մաս, որտեղից այն կմիանա գործող բաշխիչ ցանցին։


== Տես նաև ==
Հայաստան-Իրան հարաբերություններ
Տրիր-Սաարբուրգ (շրջան)

Տրիր-Սաարբուրգ  (գերմ.՝ Landkreis Trier-Saarburg), շրջան Գերմանիայում։ Շրջկենտրոնն է Տրիր քաղաքը։ Զբաղեցնում է 1.091 կմ2։ Բնակչությունը՝ 139 821 մարդ։ Բնակչության խտությունը՝ 128 մարդ/կմ2։
Շրջանի պաշտոնական կոդը՝ 07 2 35։ Շրջանում 103 համայնք կա։


== Ծանոթագրություններ ==
Արաբյան

Արաբյան, , հայկական ազգանուն։


== Ազգանունը կրողներ ==
Գևորգ Արաբյան (19-20-րդ դարեր), թղթակից։
Հարրի Արաբյան (1959), բուլղարահայ նկարիչ, քանդակագործ։


== Տես նաև ==
Արաբշահյան
Արապյան


== Ծանոթագրություններ ==
Լուկիան Պոպով

Լուկիան Վասիլևիչ Պոպով (ռուս.՝ Лукиан Васильевич Попов, 8 (20) հոկտեմբերի, 1873, Արխանգելովկա, Օրենբուրգի գավառ, Օրենբուրգի նահանգ, Ռուսական կայսրություն – 7 (20) մայիսի, 1914, Օրենբուրգ), ռուս գեղանկարիչ, ժանրիստ, Գեղարվեստի կայսերական ակադեմիայի ակադեմիկոս, Գեղարվեստական շրջիկ ցուցահանդեսների ընկերության անդամ։


== Կենսագրություն ==

Լուկիան Պոպովը ծնվել է 1873 թվականի հոկտեմբերի 8-ին (նոր տոմարով՝ հոկտեմբերի 20) Օրենբուրգի նահանգի Օրենբուրգի գավառի Արխանգելովկա գյուղում։ 1876 թվականին՝ համընդհանուր զինավարտության մասին օրենքի ընդունումից հետո, ապագա նկարչի հորը զորակոչում են բանակ, և նրա ընտանիքը տեղափոխվում է Օրենբուրգ։ Լուկիան Պոպովը հաճախել է ծխական դպրոց, ապա Օրենբուրգում սովորել է քաղաքային ուսումնարանում։
Նախնական նկարչական կրթությունն ստացել է Գեղարվեստի խրախուսման կայսերական միությունում։ 1896 թվականից մինչև 1902 թվականը սովորել է Գեղարվեստի կայսերական ակադեմիայում՝ Վլադիմիր Մակովսկու արվեստանոցում, ով մեծ ազդեցութուն է թողել Լուկիան Պոպովի հետագա ողջ արվեստի վրա։ Ակադեմիան ավարտելուց հետո Լուկիան Պոպովը, ստանալով կրթաթոշակ, այցելում է Գերմանիա, Ֆրանսիա։
1903 թվականին արտասահմանյան ուղևորությունից վերադառնալուց հետո Լուկիան Պոպովը բնակություն է հաստատում Օրենբուրգում, որտեղ ապրում է մինչև իր կյանքի վերջը։ 1900 թվականից նա մասնակցել է Գեղարվեստական շրջիկ ցուցահանդեսների ընկերության ցուցահանդեսներին, իսկ 1903 թվականից եղել է Ընկերության անդամ։ 1909 թվականից եղել է Ա. Կուինջիի անվան նկարիչների միության անդամ։ 1912 թվականին Գեղարվեստի կայսերական միությունը Լուկիան Պոպովին շնորհել է գեղանկարչության ակադեմիկոսի կոչում։
1914 թվականին Գեղարվեստական շրջիկ ցուցահանդեսների ընկերության խորհուրդը հրաժարվել է հերթական ցուցահանդեսում ներառել Լուկիան Պոպովի նկարը, որում պատկերված էր մեռնող երեխա (նկարչի որդին)՝ նկարչին առաջարկելով հանել նկարը ցուցահանդեսից, քանի որ այն խախտում է ցուցահանդեսի տոնական բնույթը։

Լուկիան Պոպովը մահացել է 1914 թվականի մայիսի 7-ին (նոր տոմարով՝ մայիսի 20) Օրենբուրգում։


== Պատկերասրահ ==

		
		
		
		
		
		
		
		
		


== Հիշատակ ==
Լուկիան Պոպովի անվամբ է կոչվել Օրենբուրգի փողոցներից մեկը, որտեղ գտնվում է նկարչի տունը։
Օրենբուրգի կերպարվեստի մարզային թանգարանի ցուցադրության հիմքը դարձել է Լուկիան Պոպովի նկարների հավաքածուն։


== Ծանոթագրություններ ==


== Գրականություն ==
Орлова Т. В. Лукиан Попов (1873-1914) : живопись, графика / Оренбургский областной музей изобразительных искусств. — Оренбург: ООО «Усадьба», 2009. — 144 с. — ISBN 5-94529-013-2
Рогинская Ф. С. Лукиан Васильевич Попов, 1873-1914. — 2-е. — Л.: Художник РСФСР, 1961. — 108 с.


== Արտաքին հղումներ ==
«Попов Лукиан Васильевич в Энциклопедии живописи и графики «Art-каталог»» (ռուսերեն)։ Վերցված է 2011-08-28 
«Галерея — Академик из Архангеловки»։ Art.ufanet.ru (ռուսերեն)։ ОАО «Уфанет»։ Արխիվացված օրիգինալից 2012-08-26-ին։ Վերցված է 2011-08-25
Մարիան Բրանդիս

Մարիան Բրանդիս (լեհ.՝ Marian Brandys, հունվարի 25, 1912(1912-01-25), Վիսբադեն, Հեսսե-Նասաու, Պրուսիայի թագավորություն, Գերմանական կայսրություն - նոյեմբերի 20, 1998(1998-11-20), Վարշավա, Լեհաստան), լեհ արձակագիր, լրագրող և թարգմանիչ։


== Կենսագրություն ==
Ծնվել է Լոձում բնակվող հրեական ծագում ունեցող ընտանիքում։ Վարշավայի համալսարանն ավարտելուց հետո (իրավունքի և տնտեսագիտության ֆակուլտետները) վերապատրաստվել է դատարանում և Լոձի գործարանում աշխատել որպես հաշվապահ։ 1939 թվականի սեպտեմբերին մասնակցել է Գերմանիայի դեմ մարտերին, իսկ այնուհետև՝ 1939-1945 թվականներին՝ գերի սպաների ճամբարում։ Ազատվելուց հետո (1945 թվականի ապրիլ) աշխատել է որպես զինվորական թղթակից։ 1940-ական թվականների վերջերին եղել է Իտալիայում լեհական գործակալության թղթակից։ Առաջին գիրքը՝ «Իտալական հանդիպումներ», լույս է տեսել 1949 թվականին։ Այն հետպատերազմյան ակնարկների հավաքածու էր։ Եղել է լեհ գրողների միության անդամ։ Գրող Կազիմեժ Բրանդիսի, ում հետ գրել է մի շարք կինոսցենարներ, եղբայրն է, դերասանուհի Գալինա Միկոլաևսկայա-Բրանդիսի՝ ամուսինը։
Կնոջ հետ թաղված է Վարշավայի արևելյան արվարձաններից մեկի՝ Լյասկի գյուղի գերեզմանատանը։


== Պատմական ընտրյալ ստեղծագործություններ ==
Неизвестный князь Понятовский (ռուսական թարգմանությամբ՝ «Племянник короля», 1960).
Офицер больших надежд (ռուսական թարգմանությամբ՝ «Адъютант Бонапарта», 1964, Յուզեֆ Սուլկովսկու մասին).
Козетульский и другие (1967).
Хлопоты с пани Валевской (ռուսական թարգմանությամբ՝ «Мария Валевская», 1969).
Конец мира лёгкой кавалерии (5 հատորով, 1972—1979).
Генерал Арбуз (1988, Իոսիֆ Զայոնչեկի մասին).


== Ծանոթագրություններ ==


== Գրականություն ==
Ермонский А. Путешествия Мариана Брандыса в прошлое // Брандыс М. Исторические повести. — М.: Прогресс, 1975. — С. 5—20. — 100 000 экз.


== Արտաքին հղումներ ==
Մարիան Բրանդիս․ հուշեր (լեհ.)
Մշկնոց

Մշկնոց, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։


== Պատմություն ==
Գյուղի բնակչության մեծ մասը բնաջնջվեց 1915 թվականի Մեծ եղեռնի ժամանակ։


== Բնակչություն ==
1914 թվականին ուներ 60 տուն՝ մոտ 500 հայ բնակչով։


== Տնտեսություն ==
Բնակչության հիմնական զբաղմունքը անասնապահություն, երկրագործությունն ու արհեստներն էր։


== Պատմամշակութային կառույցներ ==
Մշկնոցն ուներ եկեղեցի։


== Կրթություն ==
Գյուղն ուներ հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մեծ Գվիդկա

Մեծ Գվիդկա (ռուս.՝ Большая Гвидка), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Ժիզդրա գետի ձախ ափում՝ 17 կմ հեռավորության վրա։ Գետի երկարությունը 21 կմ է,ավազանի տարածքը 83,9 կմ2։ Մեծ Գվիդկաի ակունքը գտնվում է արևմուտքում Ռոժդեստվենո գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Օկա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020377
Հիդրոլոգիական ուսումնասիրությունների կոդը - 110002037
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռուբի դե Բռակամոնտե

Ռուբի դե Բռակամոնտե (իսպ.՝ Rubí de Bracamonte), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Տեռա-դե-Մեդինա շրջանում։ Տարածքը կազմում է 25,6 կմ²։ Բնակչությունը՝ 280 մարդ (2010 թվականի տվյալներով)։ Պրովինցիայի վարչական կենտրոնից գտնվում է 50 կմ հեռավորության վրա։


== Ժողովրդագրություն ==


== Արտաքին հղումներ ==
Պաշտոնական կայք(չաշխատող հղում)
Ջաուբաթ Բուրղալի շրջան

Ջաուբաթ Բուրղալի շրջան (արաբ․՝ ناحية جوبة برغال‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ալ-Կարդահայի գավառի չորս շրջաններից մեկը։
Վարչական կենտրոնն Ջաուբաթ Բուրղալ քաղաքն է։ Ըստ 2004 թվականի պաշտոնական մարդահամարի տվյալներով բնակչությունը կազմել է 5,743 մարդ։ Քաղաքն ու շրջական ավանները կազմում են 65,02 քառ.կմ տարածք։
Ունի 12 գյուղ և ավան

Արիզա (արաբ․՝ الأريزة‎‎)
Խրեյիբաթ Ալկալա (արաբ․՝ خريبيات القلعة‎‎)
Զանյո (արաբ․՝ زنيو‎‎)
Ջաուբաթ Բուրղալ (արաբ․՝ جوبة برغال‎‎)
Անանիբ (արաբ․՝ عنانيب‎‎)
Ռաուբաբի Ալխադեր Ալբոր (արաբ․՝ الروابي الخضر البور‎‎)
Բալատ (արաբ․՝ البلاط‎‎)
Խիրբեթ Ալսինդյանա (արաբ․՝ خربة السنديانة‎‎)
Մալիկ (արաբ․՝ مليخ‎‎)
Մահաբլեյի ամրոց (արաբ․՝ قلعة المهالبة‎‎)
Ֆարզալա (արաբ․՝ فرزلا‎‎)
Կարիր (արաբ․՝ قرير‎‎)


== Ծանոթագրություններ ==
Էմիլիա-Ֆրենսիս Դիլկ

Էմիլիա-Ֆրենսիս Դիլկ (ամուսնությունից առաջ` Էմիլիա-Ֆրենսիս Սթրոնգ, առաջին ամուսնության ընթացքում` Պատտիսոն) (անգլ.՝ Emily Francis Dilke սեպտեմբերի 2, 1840(1840-09-02)[…], Իլֆրակոմբ, Միացյալ Թագավորություն - հոկտեմբերի 23, 1904(1904-10-23), Իլֆրակոմբ, Միացյալ Թագավորություն), անգլիացի գրող, արվեստաբան, գրաքննադատ, արհմիութենական գործիչ և ֆեմինիստ։


== Կենսագրություն ==
Էմիլիա-Ֆրենսիսը ծնվել է 1840 թվականին, նանկի կառավարչի ընտանիքում։ Սովորել է Լոնդոնի արվեստի թագավորական քոլեջում։ 1861 թվականին ամուսնացել է Օքսֆորդի համալսարանի Լինքոլն քոլեջի ռեկտոր Մարկ Պատիսոնի հետ, որը 27 տարով մեծ էր իրենից։
1870-ականներից ի վեր նա Ուիլյամ Մորիսի և Ջոն Ռասկինի հետ մասնակցել է կանանց իրավունքների համար պաշտպանության պայքարին։ 1884 թվականին` ամուսնու մահից հետո, 1885 թվականին նա ամուսնացել է բարոն Չարլզ Դիլկեի հետ  և այդ ժամանակից ի վեր հայտնի է որպես լեդի Դիլկե։ Հիմնադրման պահից՝ 1874 թվականից, երկար տարիներ մինչև իր մահը նա եղել է կանանց արհմիությունների լիգայի (WTUL) նախագահ։


== Ստեղծագործություն ==
Էմիլիա-Ֆրենսիս Դիլկը Մեծ Բրիտանիայի առաջին կին արվեստաբաններից մեկն է։ 1868 թվականից ի վեր արվեստի քննադատության վերաբերյալ նա հաջողությամբ հոդվածներ է հրապարակել Saturday Review-ում, Westminster Review-ում (որոնցում 1872-1875 թվականներից ներկայացվել են նրա արվեստի գրքերի ակնարկները) «The Magazine of art»-ում և այլն։ Համագործակցել է անգլիական և ֆրանսիական շատ այլ ամսագրերի հետ։ Գրել է փարիզյան սալոնների մասին, հատկապես տարված է եղել Գյուստավ Կուրբեի և Էդուարդ Մանեի աշխատանքներով։ Մասնագիտացել է 18-րդ դարի ֆրանսիական դեկորատիվ-կիրառական արվեստում, որի մասին 1899 թվականից հրատարակել է մի շարք գրքեր։ «Annual Register»-ում (1879-1885) տպագրել է Ֆրանսիայում և Իտալիայում քաղաքական կյանքի մասին մի շարք ակնարկներ։


== Ընտրված աշխատանքներ ==
«The Renaissance in France» (1879)
«Claude Lorrain, d’après des documents inédits» (1884, в «Bibliothèque internationale de l’Art»)
«Art in the Modern State, a study of art in the period of Louis XIV» (1888).
«French Painters of the Eighteenth Century», London: G. Bell, 1899
«French Architects and Sculptors of the Eighteenth Century», London: G. Bell, 1900
«French Engravers and Draftsmen of the XVIIIth Century», London: G. Bell, 1902
«French Furniture and Decoration in the Eighteenth Century», London: G. Bell 1901
«The Shrine of Death and Other Stories», London, 1886
«The Shrine of Love and Other Stories», London, 1891
«The Book of the Spiritual Life, with a memoir of the author», 1905


== Ծանոթագրություններ ==


== Արտաքին հղումներ ==
«Էմիլիա-Ֆրենսիս Դիլկ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Dilke, Emilia Francis Strong, Lady Archived 2019-06-30 at the Wayback Machine. (անգլ.)
Պելենկուրյա

Պելենկուրյա (ռուս.՝ Пеленкурья), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Շուգոր գետի աջ ափին՝ 272 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների.

Ջրային օբյեկտի կոդը հանրային գրանցմամբ — 03050100212103000062088
Կոդը ըստ հիդրոլոգիական հետազոտության (ՌԴ) — 103006208
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Լոբանիխա

Լոբանիխա (ռուս.՝ Лобаниха), գյուղ Ռուսաստանի Դաշնության Վոլոգդայի մարզի Խարովսկի շրջանում՝ Սոխտա գետի ափին։
Մտնում է Ազլեցկոե գյուղական համայնքի կազմի մեջ, վարչատարածքային բաժանման տեսանկյունից՝ Ազլեցկի գյուղխորհրդի կազմի մեջ։
Շրջանի վարչական կենտրոնից՝ Խարովսկից, գտնվում է 61 կմ հեռավորության վրա, իսկ մունիցիպալ կազմավորման կենտրոն Պոպովկայից՝ 8 կմ։ Ամենամոտ բնակավայրերն են՝ Պիչիխա, Վախրունիխա, Գրիդինսկայա, Ալֆերովսկայա։
2002 թվականի համառուսաստանյան մարդահամարի համաձայն՝ բնակչությունը կազմում է ընդամենը 3 մարդ։


== Ծանոթագրություններ ==


== Արտաքին հղումներ ==
Լոբանիխան(չաշխատող հղում) Վոլոգդայի մարզի բնակավայրերի ռեեստրում
Իմ ընկեր Նեսոն

«Իմ ընկեր Նեսոն», Հովհաննես Թումանյանի պատմվածքներից։


== Պատմություն ==
Հովհաննես Թումանյանի կողմից այս պատմվածքի գրման ստույգ տարեթիվն անհայտ է։
Առաջին անգամ տպագրվել է 1914 թվականին «Հասկեր» մանկական ամսագրի № 7-8 -ում (էջ 207-210)՝ «Իմ հիշողություններից-Հովհ․ Թումանյանի» ենթավերնագրով։ Այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 117-120)։
Ինքնագիրը չի պահպանվել։
Պահպանվել է «Հասկերի» բնագիրը հեղինակի ուղղումներով։
Հովհաննես Թումանյանի երկերի լիակատար ժողովածուի 5-րդ հատորում տպագրվել է «Հասկեր»  ամսագրից։


== Ծանոթագրություններ ==
Նամաստե

Նամաստե (հինդի՝ नमस्ते), արտահայտություն, որն օգտագործվում է Հնդկաստանի և Նեպալի բնակչության կողմից՝ ողջույն և ցտեսություն եզրույթների փոխարեն։
Նամաստե բառը կազմված է հինդի լեզվի երկու արմատներից։ Դրանցից առաջինը նամախն է, որը թարգմանաբար նշանակում է «ողջունում» (հինդի՝ नम), իսկ տեն-ը՝ «դուք» դերանվան սեռական հոլովն է։
Որպես ժեստ այն ներկայացնում է մարդու երկու ձեռքերի միացումը դիմացինի դիմաց, ի նշան ողջույնի և ցտեսության։ Լայն իմաստով այն նշանակում է «աստվածային ողջունել և կապվել աստծո հետ»։ Ըստ հինդուականության ուսմունքի՝ ողջույնը ընդունելի և խրախուսելի է աստծո կողմից և այն կարող է արժանանալ վերջինիս օրհնությանը և գովասանքին։
Նամասեն մարդու հավերժական հոգևոր գոյության մասն է։ Հնդկական կրոնում ողջունելու այս արարողակարգը կարևոր նշանակություն ունի։ Այն հատկապես լայն տարածում ունի Հարավային Ասիայի երկրների ազնվականության շրջանում։


== Տե՛ս նաև ==
Հնդկական փիլիսոփայություն


== Ծանոթագրություններ ==


== Արտաքին հղումներ ==
Նամաստեի նշանակությունը Յոգայի ամսագիր
 (2003-08-10)։ «Ոջղույի ձևերը Կաշմիրիում» (PDF)։ Հնդկաստանի լեզվաբանության ինստիտուտ։ 
Greenwood, Չադ (Fall 1997), «Հին հնդկական փիլիսոփայություն», Հինդուիզմի ծիսակարգեր, CSU Chico, արխիվացված  օրիգինալից 2007-12-26-ին, https://web.archive.org/web/20071226125638/http://www.csuchico.edu/~cheinz/syllabi/asst001/fall97/2chd.htm, վերցված է 2016-12-30
Գարդման (այլ կիրառումներ)

Գարդման անվանումը կարող է վերաբերել.


== Պատմություն և քաղաքականություն ==
Գարդման, գավառ Մեծ Հայքի Ուտիք նահանգում։
Գարդման(ք) –ըստ որոշ վերլուծաբանների՝ տարածքային էթնիկ միավոր։
Գարդմանի իշխանություն, հայկական իշխանություն էր Մեծ Հայքի Ուտիք նահանգում։
Գարդման, գյուղ Ադրբեջանի Հանրապետության Դաշկեսանի շրջանում։


== Աշխարհագրություն ==
Գարդման, լեռնագագաթ Տավուշի մարզում։
Գարդման - գետ Կուրի ավազանում, նրա աջակողմյան վտակ Շամքորի աջ օժանդակը
Գարդման - դաշտ Հայկական լեռնաշխարհում, Կուրի աջակողմյան վտակ Շամքուր գետի ու նրա աջ օժանդակ Գարդմանի ավազանում


== Ճարտարապետություն ==
Գարդման, բերդ Մեծ Հայքի Ուտիք նահանգում։
Գարդման վանք, հայկական վանքային համալիր Մեծ Հայքի Ուտիք նահանգում։
Ժան Պրուվե

Ժան Պրուվե (ֆր.՝ Jean Prouvé, ապրիլի 8, 1901(1901-04-08)[…], Փարիզի 14-րդ շրջան, Փարիզ - մարտի 23, 1984(1984-03-23)[…], Նանսի), ֆրանսիացի ճարտարապետ և դիզայներ։ 20-րդ դարի տաղանդավոր դիզայներներից մեկն է։


== Կենսագրություն ==
Ժան Պրուվեն ծնվել է ֆրանսիացի նկարիչ, դիմանկարիչ, բնանկարիչ, փորագրող, քանդակագործ, Նանսի դպրոցի մոդեռնի ներկայացուցիչ Վիկտոր Պրուվեի ընտանիքում։ Երիտասարդության տարիներին յուրացրել է փականագործի և գեղարվեստական դարբնագործության մասնագիտությունները։ 1923 թվականին Նանսիում բացել էր իր առաջին արհեստանոց-դարբնոցը։ Ավելի ուշ զբաղվել է կահույքի նախագծմանբ։
1931 թվականին Փարիզում Օժեն Բոդուենի և Մարսել Լոդսի հետ համատեղ կազմակերպել է «Ժան Պրուվեի արվեստանոցում» բյուրոն։ Վերջինիս առավել հայտնի նախագիծն էր Կլիշի լա Գորեննում Ժողովրդական Տունը (ֆր. Maison du Peuple)։
1940-1951 թվականներին աշխատել է ճարտարապետներ Պերրիան և Պիեռ Ժաններեի հետ, զբաղվել էր կահույքի նախագծմանբ, որն էլ կազմել էր նրա ստեղծագործական աշխատանքի զգալի մասը։
Ժան Պրուվեի աշխատանքները աչքի են ընկել ոչ միայն իրենց բարձր ֆունկցիոնալությամբ և որակով, այլև իրենց պատրաստման բավականնին ցածր արժողությամբ։ Նրա կահույքը մինչև այսօր էլ մեծ ժողովրդականություն է վայելում, իսկ որոշ մոդելներ շարունակում են պատրաստել և այժմ, օրինակ՝ «Fauteuil de Grand Repos»-ը։
Ժան Պրուվեն փորձել է արդյունաբերական մեթոդները ճարտարապետության մեջ՝ դրանով չկորցնելով վերջնական արտադրանքի էսթետիկ որակը։
Շատ դիզայներներն ու ճարտարապետներ շարունակում են կյանքի կոչել Պրուվեի գաղափարները։ Նրանց թվին են պատկանում Ռենցո Պիանոն, Ժան Նուվելը և Նորման Ֆոսթերը։
Շառլ Էդուար լը Կորբյուզիեն բնութագրելով Ժան Պրուվեի ստեղծագործական աշխատանքները, ասել էր.


== Կարևոր աշխատանքներ ==
Ժողովրդական Տուն (фֆրр. Maison du Peuple) Կլիշի լա Գորեննում
Ցուցահանդեսային կենտրոնի դարպասը — Պորտ Դորե ամրոցմ Փարիզ
Ցուցահանդեսային կենտրոն Գրենոբլում
Նոր արդյունաբերության և տեխնոլոգիաների կենտրոն (ինժեներային մասը)
Ֆրանսիական կոմկուսակցության շտաբ-բնակարան Փարիզում
		
		


== Ծանոթագրություններ ==


== Մատենագրություն ==
Jean Prouvé 8x8 Demountable house - edition Galerie Patrick Seguin, 2013
Jean Prouvé 6x6 Demountable house - edition Galerie Patrick Seguin, Paris 2013
Prouvé/Nouvel-Ferembal House (édition Galerie Patrick Seguin, Paris 2011).
Jean Prouvé (éditions Galerie Patrick Seguin, Paris - Sonnabend Gallery, New York 2007)


== Արտաքին հղումներ ==
Jean Prouve Biography: The metal furniture of French designer Jean Prouvé is among the most sought after of mid-century furnishings. Archived 2000-12-08 at the Wayback Machine.
The meridienne shelter at the Paris Observatory - by Jean Prouvé
Jean Prouvé Furniture Designs
Jean Prouvé Architectures
Ուլան Բատորի բնական պատմության թանգարան

Ուլան Բատորի բնական պատմության թանգարան (մոնղ.՝ Монголын байгалийн түүхийн музей, նաև Բնագիտության թանգարան կամ Բնության թանգարան), Մոնղոլիայի պետական թանգարաններից մեկը։ Գտնվում է Մոնղոլիայի մայրաքաղաքում՝ Ուլան Բատորում։


== Թանգարանի հավաքածու ==
Թանգարանի հավաքածուները սկսել են ստեղծվել 1924 թվականին։ Ժամանակակից շենքը, որն ունի 40 սրահ, կառուցվել է ամպիր ոճով, թանգարանը այստեղ է տեղափոխվել 1954 թվականից։ Թանգարանի մուտքը զարդարում են երկու քարե առյուծներ, որոնք հսկել են Բոգդո գեգենի պալատի մուտքը։ Չնայած ցուցանմուշների սակավությանը, ամեն տարի թանգարան այցելում է ավելի քան 50 հազար մարդ։ Թանգարանում կա ավելի քան 12 հազար ցուցանմուշ, այդ թվում՝ դինոզավրերի մնացորդներ, նրանց քարացած ձվերը, այնպիսի կենդանիների խրտվիլակներ, ինչպիսիք են ձյունահովազը կամ անապատային մազալայ արջը, անհետացած մամոնտների կմախքները։ Թանգարանի ամենահայտնի ցուցանմուշը տիրանոզավրի լիաչափ 3-մետրանոց կմախքն է (որի լուսանկարումն այցելուներին արգելված է), ինչպես նաև դիպլոդոկը։ Շուրջ 65 մլն տարի առաջ ապրած երկու կենդանիներին 20-րդ դարի 40-ական թվականներին խորհրդային գիտնականները հայտնաբերել են Գոբի անապատում։ Էքսկուրսիաները հասանելի են նաև ռուսերենով։


== Ծանոթագրություններ ==
Սարիվար

Սարիվար, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ուսպենսկոե (գյուղ, Սեմյոնովսկի շրջան)

Անվան այլ կիրառումների համար տե՛ս՝ ՈւսպենսկոեՈւսպենսկոե (ռուս.՝ Успенское), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ready or Not (Momoland-ի երգ)

"Ready or Not", հարավկորեական գըրլ բենդ Momoland-ի երգը։ Այն թողարկվել է 2020 թվականի նոյեմբերի 17-ին` MLD Entertainment-ի կողմից և տարածվել է Sony Music-ի միջոցով։


== Թրեք լիստ ==


== Չարթեր ==


== Թողարկման պատմություն ==


== Ծանոթագրություններ ==